SARL-NUUS Sondag 27 MEI 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG 

MOONTLIKE HULPVERLENING AAN HAMNET NOORD-KAAP 

SKA EN MEERKAT AAN SA TOEGEKEN 

WORKED ALL GONTINENTS-TOEKENNING 

ONS NEEM AMATEURRADIO NA DIE PUBLIEK 

DIE ONGELOOFLIKE HAMVENTION 

U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 

HULPVERLENING AAN HAMNET NOORD-KAAP 

Die reddingspan wat nog soek na oorlewendes en ook die onaangename taak het 
om die lyke van diegene wat toegeval het uit die diamantmyn naby Kleinzee uit 
te haal, benodig kommunikasie tussen hulle en die naaste groot dorp, Springbok. 


Carel Oberholzer, ZSSOBE, laat weet dat HAMNET Noord-Kaap dalk hulp 
nodig het met die daarstel van radioverbindings onder moeilike omstandighede. 


Carel laat weet dat die situasie nog baie vloeibaar is maar hulle is besig om 
voorbereidings te tref. Hulle het operateurs nodig om radioverbinding tussen 
die myn en Springbok oor 'n afstand van ongeveer &80 kilometer te verskaf. Die 
operasie kan twee tot drie weke duur waartydens hulle beplan om spanne van 
twee op 'n rotasiegrondslag om 'n herleistasie in die berg of hoë grond iewers 
tussen die myn en Springbok te ontplooi. 


Om te help, het u 'n 4x4 voertuig of bakkie met goeie grondvryhoogte en 
BHE-radios nodig en sal u selfonderhoudend wat betref kos, water, beskutting, 
kragvoorsiening en warm klere moet wees. 


Paul, ZS1PVS, het te kenne gegee dat Hamnet Wes-Kaap sal kan help met 
veldmaste, radios en verbindings. 


Skakel gerus met Carel op 082 805 0181 of Paul by 083 302 3366 as u kan help. 


SA KRY DIE LEEUE-AANDEEL VAN DIE SKA MAAR ONS MOES BEINT- 
LIK ALLES GEKRY HET 


Na nege jaar van swoeg en trane deur die Suid-Afrikaanse en Australiese SKA- 
terreinbodspanne, het die onafhanklike SKA se Terrein-aanbevelingskomitee, 
saamgestel uit wêreldbekende kundiges, na 'n objektiewe, tegniese en wetenskap- 
like assesering van die terreine in Suid-Afrika en Australië gedoen is, onlangs 
eenparig Afrika identifiseer as die voorkeurterrein, maar hulle aanbeveling is 
na klagtes deur die Australiërs, omgekeer deur die SKA-organisasie, “Ons het 
gehoop dat die ondubbelsinnige aanbeveling van die SSAC aanvaar sou word 
as die mees stabiele wetenskaplike uitkoms” het die Minister van Wetenskap en 
Tegnologie, Naledi Pandor op `n mediakonferensie op Vrydag 26 Mei 2012, gesê. 


Dit blyk die SKA-organisasie het gesukkel om tot `n finale besluit te kom en 
volgens een van die lede van die komitee was die atmosfeer by die vergadering 
Soms gespanne en moes die groep eers verdaag. Die uiteindelike resultaat was 
dat ter wille van inklusiwiteit, hulle besluit het om die projek te deel. Een van 
die drie SKA ontvangerkomponente sal in Australië en twee sal in Afrika opgerig 
word. 


Die minister het gesê dat `n belangrike aspek van die terreinbesluit is die erken- 
ning van die MeerK AT-teleskoop, wat ontwerp en gebou is deur Suid-Afrikaanse 
wetenskaplikes en ingenieurs in die Noord-Kaap Karoo. Sy beskryf dit as `n kri- 
tiese stap in die rigting van die implementering van die SKA. Die MeerKAT 
sal die sensitiewe Scduare Kilometre Array- Fase 1 aanvuldit sal die grootste 
versamelpunt vir die mees sensitiewe radioteleskoop in die wêreld wees. Hierdie 
erkenning is `n substantiewe bewys van die groot vordering wat gemaak is deur 
die plaaslike radio-astronomiegemeenskap sedert Suid-Afrika te kenne gegee dat 
dit belangstel in die SKA. 


Naledi Pandor het gesê dat die verdeling van die SKA tussen Suid-Afrika en 
Australië ses weke gelede vir haar nie 'n opsie was nie, maar op die vraag of 
sy teleurgesteld is, sê sy “Nee, ek is bly vir die land en ek is bly vir Afrika. 
Natuurlik wil mens eerder alles hê, maar ek dink om 3/4 te kry,is eintlik goed. 
Ek is verheugsaam met ons wetenskaplikes. Ons het bewys dat Afrika dit kan 
doen!” 


Luister na meer inligting op Amateurradio VANDAG later vanoggend. 
RA-EKSAMEN 


Raadslede het sommige van die sentra waar die eksamen Donderdagaand 24 Mei 
geskryf is, besoek. Ons wens almal sukses toe met die uitslae. 


WORKED ALL GONTINENTS-TOEKENNING 


Baie radioamateurs vind hulle DX-voete met die Worked All Continents- 
toekenning. Hierdie toekenning erken kontakte met al ses vastelandgebiede van 
die wêreld en word deur die Internasionale Amateurradiounie (TARU) uitgereik. 


Die SARL is onlangs gemagtig om hierdie sertifikate namens die TARU aan 
lede uit te reik. U kan nou hier in Suid-Afrika vir die sertifikaat aansoek doen. 


Die basiese toekenning kan vir `n enkelmodus onderskryf word, of vir voldoening 
aan die vereistes op elkeen van vyf of ses bande. 


Die aansoekfooi is R60 en die sertifikaat word in `n stewige kartonbuis gepos. 


Reëls en aansoekvorms is tans op die Pretoria Amateurrradioklub se webwerf 
(Www.parc.org.za) beskikbaar. 


ONS NEEM AMATEURRADIO NA DIE PUBLIEK 


16 Junie is Nasionale Amateurradiodag. Die SARL nooi jonk en oud om die 
dag te vier en amateurradio na die algemene publiek te neem. Praat oor die lug, 
nooi mense na jou radiokamer of wees avontuurlustig en stel u stasie op in die 
plaaslike parkie of `n winkelsentrum. Vertel almal dat amateurradio pret asook 
die opwindendste wetenskaplike stokperdjie is. 


16 Junie is ook Jeugdag en ons reël die jaarlikse Jeugnaelloop op die dag. As 
jy 25 of jonger is, neem gerus deel aan die kompetisie waarin daar vele pryse te 
wen is. U moet op die lug wees tussen 10 en 12 ons tyd. As u ouer as 25 is, wys 
vir die jong klomp hoe dit gedoen moet word. Volle besonderhede is reeds op 
die webblad by www.sarl.org.za . Dit is ook in die Mei uitgawe van die SARL 
@-pos uitgestuur. 


RTA DATUMS AANGEKONDIG 


Die finale Radio in Aksie Tegnologie simposium se datums is aangekondig. Die 
eerste byeenkoms sal wees in Durban op 22 Julie in die nuwe ouditorium wat 
onlangs op die Howard-kampus voltooi is. Die Kaapstad RTA sal gehou word by 
die Kaapse Skiereiland Universiteit van Tegnologie in Belville op 11 Augustus; 
in die Oos-Kaap is dit op 1 September by die Nelson Mandela Metropolitaanse 
Universiteit en in Gauteng op 29 September by die Sentech-ouditorium by Ra- 
diokop. 


Die program bied 'n mengsel van praatjies, demonstrasies en praktiese akti- 
witeite. Hannes Coetzee verken hoe die ionosfeer werk en wys afgevaardigdes 
hoe om hul eie voorspellings te doen. Elke bywoner sal `n CD ontvang met die 
nodige prorammatuur vir voortplantingvoorspelling. Tydens die aanbieding sal 
Hannes die prorammatuur laai op `n rekenaar en die installering daarvan stap 
vir stap toelig. 


Nog `n interessante aktiwiteit sal die bou van `n sagteware-gedefinieerde radio- 
koppelvlak wees. Die prorammatuur sal op die RTA CD wees. 'n SDR ontvanger- 
monteerstel sal vir onder R100 te koop aangebied word. Frik Wolff, ZS6FZ, sal 
die stel bou en jou wys hoe dit werk en seine op die 40 meter band ontvang. 
Daar is meer verrassings. 


Luister na SARLNUUS vir meer besonderhede oor die volgende klompie weke. 
`n Volledige program en vooraf besprekingsvorm sal binnekort op die webblad 


beskikbaar wees. 


Hou die dag wanneer die RTA in jou omgewing is oop, dit is iets wat jy nie wil 
mis nie. 


HAMVENTION WAS `N ONGELOOFLIKE GEBEURTENIS 


Die jaarlikse VSA Dayton Hamvention was weereens 'n besonderse geleentheid 
met baie nuwe produkloodsings deur die groot amateurradio verskaffers. Toe 
Hara Arena sy deure op Vrydag, 18 Mei, oopgemaak het, het dit gewemel van 
amateurs wat gretig uitgesien het na die nuutste en beste wat amateurradio 
kan bied. En hulle is nie teleurgestel nie! Met die bekendstelling van drie 
nuwe sendontvangers; sowel as honderde verkopers - nuwe en ou vriende in die 
reuse-Hara-kompleks was daar 'n definitiewe gonsing in die lug, veral binne die 
ARRL EXPO. 


Die ARRL EXPO - geleë in die Ballarena Saal van die groot Hara Arena het 
meer as 20 stalletjies beman deur verteenwoordigers van die ARRL program, 
ingesluit. Onder die nuwe stalletjies vir 2012 was `n uitstalling om die nuwe 
digitale uitgawe van @OST, die ARRL se ledejoernaal bekend te stel. 


Die gewilde monteerstelstalletjie was terug vir 'n vierde agtereenvolgende jaar 
by die ARRL EXPO. Gelei deur die ARRL Laboratorium 'Toetsingenieur, Bob 
Allison, WBI1GCM, die ARRL Laboratoriumingenieur Mike Gruber, WIMG, 
en toegewyde vrywilligers, het die verbeterde stalletjie amateurs en ander die 
geleentheid gebied om te leer hoe om te soldeer, handgereedskap te gebruik, 
instruksies te volg en klaar geboude toerusting huistoe te neem. 


Die Deutscher Amateur Radio Club (DARC), die Japan Amateur Radioliga 
(Jar]), @atar Amateur Radio Society (@ARS) en die Radiovereniging van Groot- 
Brittanje was byderhand. Die tema van die 2012 Hamvention was “Interna- 
tionally Connected” het Inderbitzen verduidelik. “Watter beter manier om 
nuwe verbindings te sluit as by so `n vergadering met radioamateurs van re- 
goor die wêreld?” Daarbenewens was die verteenwoordigers van die Interna- 
sionale Amateurradiounie - insluitend TARU-Voorsitter Tim Ellam, VEGSH, die 
TARU-President Emeritus Larry Price, W4RA, TARU vise-president Garpestad, 
LA?RR, en TARU-Sekretaris Rod Stafford, W6ROD - teenwoordig om besoekers 
in die ARRL EXPO te groet. 


Een van vele redes waarom amateurs elke Mei na Dayton Hamvention stroom, 
is om te kyk na die nuwe toerusting wat deur baie vervaardigers bekend gestel 
word. Die getalle handelaars kan amper verbysterend wees, veral op jou eerste 
besoek. Die nuus is altyd die nuwe groot HF-sendontvangers. Bykomstig hiertoe 
was die vele laekrag radios, BHF/UHF eenhede, antennas en toebehore van alle 
soorte - bo en behalwe is dit ook die wêreld se grootste radiosnuffelmark. 


In Amateurradio Vandag, sal die SARL koppel met die Nuuslyn vir uitgebreide 
verslae en oorsigte van die nuwe toerusting wat op die skou was. 


KOMPETISIENUUS 


Die tweede SARL Digitale kompetisie word vanmiddag van 13:00 tot 16:00 UTC 
gehou met PSK31- en RTD-werking op 20, 40 en 80 meter. Die kompetisie is 
oop vir alle radioamateurs in Suider-Afrika lande. 


Die volgende frekwensies moet gebruik word vir die kompetisie op 80 meter: 3 
580 tot 3 600 kHz; op 40 meter: 7 040 tot 7 060 kHz en op 20 meter: 14 070 tot 
14 099 kHz. Neem kennis dat daar ESB @OSO s kan wees tussen 7 053 en 7 060 
kHz. `n Stasie mag twee keer per band gekontak word, een keer op RTD en een 
keer op PSK31. 'n Seinrapport en 'n agtereenvolgende reeksnommer wat by 001 
begin, word uit geruil 


Kontakte met stasies in Suider-Afrika tel 3 punte en kontakte buite hierdie area 
tel 1 punt. Die eerste kontak met elk van die Z$ roepareas (6), elke Suider-Afrka 
land (area 7) en die res van die wereld (area 8) word gebruik as bandvermenigvul- 
derers. 


Logstate moet binne 7 dae na die kompetsie versend word en kan per pos gestuur 
word aan Wesrand Amateurradioklub, Posbus 5344, Weltevredenpark, 1725 of 
per e-pos aan contest@sarl.org.za. 


SARL 80 m KLUBKAMPIOENSKAP 


Die derde SARL 80 m Klubkampioenskap sal Woensdagaand 30 Mei op die lug 
wees. Hierdie kort kompetisie behels RYD- en PSK31-werking tussen 3 580 3 
620 kHz en dit begin om 17:30 en eindig om 18:30 UTC. 


e 


n RST-verslag en 'n agtereenvolgende reeksnommer wat by 001 begin, word 
uitgeruil. Dieselfde stasie mag een keer op RTD en een keer op PSK gewerk 
word. 


Een punt word per kontak verdien. 


Logstate moet teen 23:59:59 SAT op Woensdag 6 Junie per e-pos versend word 
aan zsAbfn@netactive.co.za. 


Die volledige reels is in die 2012 SARL se Kompetisiehandboek. 


Die 7S3 Naelloop van 6 Mei was goed ondersteun. 112 RadiaAmateurs het 
in een uur 788 kontakte gemaak en 27 logstate is ontvang. Hiervan was drie 
klublogstate wat as kontrolestate gebruik is. 


Die uitslae vir die uur op die lug is soos volg: 1ste: ZS3R, Christo van Rensburg 
maak 52 kontakte wat aan hom 107 punte besorg het. 2de: ZS6XT, Pieter 
Jacobs verdien 63 punte met `n totaal van 45 kontakte. 3de: ZS6EE, @uartus 
de Witt met `n totaal van 48 kontakte het 53 punte behaal. dde: ZS6GAPT, Pam 
Momberg met `n totaal van 36 kontakte wat aan haar 49 punte besorg het. 


Die Noord-Kaap Amateurradioklub bedank almal wat deelgeneem het en die 
moeite gedoen het om `n logstaat in te stuur. 


Die volledige uitstlae sal op die Forum van die SARL publiseer word. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak gematig is. Daar is 
'n paar kleinerige sonvlekke sigbaar en die kanse vir enige fakkels is skraal. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 57. 


A1 die DX-bande van 20 tot 10 m gaan pret wees met 15 m wat die beste 
openinge gaan oplewer terwyl die 20 m net `n kortkop agter behoort te wees. 10 
m openinge gaan minder gereeld voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


28 Mei - lLogstate vir die AWA Buis (SO-party moet in wees na 
andyzs6ady@vodamail.co.za of stuur dit na AWA of Southern Africa, Posbus 
12320, Benoryn, 1504. 3 Junie - Die Digitale kompetisie se logstate moet 
ingelwer word. Stuur dit na Wes-Rand Amateurradioklub, Posbus 5344, 
Weltevredenpark, 1725 of per e-pos na contest@sarl.org.za. 4 Junie - Logstate 
vir die ZS4-naelloop moet in wees na Die Sasolburg ARK, ZSAARK, Posbus 
28194, Sonlandpark 1944 of per e-pos aan riaanzsdpr@gmail.com met `n afskrif 
aan fwolff@global.co.za. 6 Junie - Logstate moet per e-pos versend word aan 
zsAbfn@netactive.co.za. 16 Junie - Nasionale Amateurradiodag 09:00 tot 16:00 
en Jeugdagnaelloop 10:00 tot 12:00 SAT. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7082, 7205 en 17 570 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoekwww.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Johann Marais, ZU1JM, en geredigeer deur George Honiball, ZSONE. 


Dankie dat u geluister het, 73. 
/EX 


